Hei kaikki, olen veli Shadreck Chitala ja olen evankelista.
Jumala on kutsunut minut saarnaamaan -
Kristuksen ilosanomaa ja pelastusta.
Tänään haluan rohkaista teitä kiinnostavalla viestillä, -
joka ylentää teitä ja auttaa teitä hengellisessä elämässänne.
Tänään puhun järkähtämättömyydestä Kristuksessa ja uskon pitämisestä.
Uskon, että tämä viesti, joka tulee olemaan lyhyt, -
tulee siunaamaan sinua ja auttamaan hengellisesti.
Haluan puhua lujana pysymisestä Herrassa ja uskon pitämisestä.
2. Kirje Timoteukselle, luku 4. jakeet 6-8
Timoteuksen kirjeet olivat Paavalin kirjoittama epistola Timoteukselle -
Timoteus oli Paavalille kuin hengellinen poika, koska -
Paavalin katsotaan käännyttäneen Timoteuksen kristinuskoon.
Vaikka Timoteus kasvoi kristityssä perheessä ja hänen äitinsä, Eudike -
ja hänen isoäitinsä Loois, opettivat Timoteukselle Jumalan lain, -
hän ei tuntenut Kristusta.
Paavali opetti Timoteukselle, kuka Jeesus on ja mitä Hän on tehnyt.
Raamatun kohdassa 2. Tim. 4. 6-8 sanotaan näin:
“Sillä minut jo uhrataan, ja minun lähtöni aika on jo tullut.
Minä olen hyvän kilvoituksen kilvoitellut, -
juoksun päättänyt, uskon säilyttänyt.
Tästedes on minulle talletettuna vanhurskauden seppele, -
jonka Herra, vanhurskas tuomari, on antava minulle sinä päivänä, -
eikä ainoastaan minulle, vaan myös kaikille, -
jotka Hänen ilmestymistään rakastavat.”
Hän viittaa ylöstempaukseen, kun Jeesus ilmestyy -
ja kaikki, jotka elävät Kristuksessa, saavat nähdä hänen saapumisensa.
Tuon kolme asiaa esille Kristuksessa pysymisestä ja uskon pitämisestä.
Ensimmäinen asia on, että pysyminen Herrassa -
tapahtuu Jeesukseen uskomisen kautta.
Se on Kristukseen uskomisen ansiota.
Mitä on usko Kristukseen? Uskomista Jeesuksen Kristuksen ilosanomaan.
Mitä on Jeesuksen ilosanoma?
Joh. 1:1 "Alussa oli Sana, ja Sana oli Jumalan tykönä, ja Sana oli Jumala."
Tämä jae puhui Jeesuksesta, joka oli Jumala, -
tuli lihaksi maan päälle, ja hyväksyi rikollisille tarkoitetun kuoleman.
Hänet ristiinnaulittiin ja murjottiin syntiemme tähden, -
haavoitettiin rikkomustemme takia. Hän kuoli, ja hänet haudattiin,
mutta kolmen päivän kuluttua hän nousi kuolleista -
Isän Jumalan kunniaksi.
Se on ilosanoma, se on Jeesuksen Kristuksen lunastustyö.
Siis Herrassa pysyminen tapahtuu Jeesukseen uskomisen kautta.
Ja usko Kristukseen on hänen lunastustyöhönsä uskomista.
Lunastustyö merkitsee, että Jeesus, joka istuu Jumalan oikealla puolella, -
tuli maan päälle, kuoli rikollisen kuoleman ja haudattiin.
Hän nousi ylös kuolleista kolmantena päivänä.
Hep. 2:14 sanoo, että Hän tuli osalliseksi verestä ja lihasta.
Jeesus tuli ihmisen muodossa palvellakseen maailmaa.
Se on Herrassa pysymisen ensimmäinen kulmakivi, -
siis Jeesukseen uskomisen ansiota. Nyt korvat hörölle!
1 Kor. 15:1. Paavali auttaa meitä ymmärtämään, kun hän kertoo -
antavansa sen, mitä hän on saanut. Mitä saamaansa Paavali antoi meille?
Hän sanoi, että Jeesus tuli maan päälle, -
kuoli, ristiinnaulittiin ja nousi ylös kuolleista.
Se on ilosanoma, eikä ole muuta ilosanomaa kuin se.
Jokainen, joka tulee tarjoamaan toisenlaista ilosanomaa kuin, -
minkä Jeesus Kristus meille antoi, hän olkoon kirottu.
Vaikka se olisikin enkeli, olkoon se enkeli kirottu.
Siksi Raamattu on Kristus-keskeinen.
Aina Raamattua tutkiessamme mei- dän tulee nähdä Jeesus sen sivuilla.
Jos et näe Jeesusta Raamatussa, et ole vielä ymmärtänyt sitä, koska -
Raamattu puhuu paljon Jeesuksesta. Vanha Testamenttikin on kuin varjo, -
joka osoittaa Jeesukseen, joka oli tuleva sovittamaan maailman synnit.
Ja siksi Vanha Testamentti on täynnä viittauksia ja lupauksia Hänestä, -
joka tulee maailman vapahtajana. Kiitos Isä, kiitos Jeesus.
Heprealaiskirjeen mukaan Jumala puhuu meille Jeesuksen kautta.
Sen ensimmäisissä jakeissa kerrotaan, -
miten Jumala puhui isillemme profeettojen suulla ja muilla keinoin.
Nyt lopun aikoina, Jumala puhuu meille Kristuksen kautta, -
koko Jeesuksen olemuksen kautta.
Jeesus on Herra. Pysymme siis Herrassa uskomalla Kristukseen, -
eli uskomalla Kristuksen lunastustyöhön.
Joka ei usko Kristuksen lunastustyöhön, -
hän ei usko Jeesukseen vapahtajanaan.
Usko Kristukseen tarkoittaa uskoa, että Hän on lunastanut meidät kaikki.
Toiseksi, Herrassa pysyminen ja uskon pitäminen -
on sitoumus ja se on vala.
Kun uskot Jeesukseen Kristukseen henkilökohtaisena Vapahtajanasi, -
olet tehnyt valan, josta ei ole paluuta.
Se on vastuu ja Paavali kehotti meitä työstämään pelastustamme.
Kun uskot Jeesukseen Kristukseen henkilökohtaisena Vapahtajanasi, -
sinun täytyy työstää pelastustasi ja pysyä lujana rukouksessa, -
Sanassa ja Jumalan palveluksessa niin heikkoina kuin hyvinä hetkinäsi.
Siksi on tärkeää ymmärtää, että lujasti uskominen on sitoumus ja vala.
Se on ihmisen vastuulla ja se on tähdellistä.
Paavali sanoi, että on välttämätöntä pysyä lujana ja levittää ilosanomaa.
Välttämättömyydellä hän tarkoitti, että jokaisen uskovan tulee olla -
järkähtämätön uskossaan.
Ja viimeiseksi, luja usko Jeesukseen on mahdollista vain Kristuksen avulla.
Mitä tarkoitan? Sitä, että et voi säilyä vahvana uskossasi ilman Kristusta.
Sinun täytyy antaa Kristuksen asua sinussa.
Jos et ole vastaanottanut Jeesusta Kristusta -
henkilökohtaisena vapahtajanasi, rohkaisen sinua, sillä nyt on sen aika!
Aika on vähissä, elämme lopunaikaa.
Sinulla ei ole varaa elää elämääsi ilman Jeesusta. Miksi?
Koska Jeesus on ainoa passi taivaaseen.
Sinulla voi olla rahaa, autoja, kartanoita, -
mutta ilman Jeesusta sinulla ei ole lippua taivaaseen.
Jeesus on ainoa tie, totuus ja elämä.
Kukaan ei pääse Isän luo kuin Hänen kauttaan.
Siksi Jeesus sanoi Nikodeemukselle, -
että periäkseen Jumalan valtakunnan, hänen täytyy syntyä uudelleen.
Rohkaisen sinua, missä oletkin, jos et ole vielä ottanut Jeesusta sydämeesi,
jos avaat sydämesi ilosanomalle, uskot sen, -
vakuutan, että Jeesus pelastaa sinut. Jeesuksen nimessä, kiitos Isä.
Haluan kertoa, mikä auttaa sinua pysymään lujana Kristuksessa.
Numero yksi: Eläminen maan päällä taivas mielessäsi.
Kun on tietoinen taivaasta ja elää taivas mielessäsi, -
se pitää oikealla tiellä.
Kol. 3.1-4 “Jos te siis olette herätetyt Kristuksen kanssa, -
niin etsikää sitä, mikä on ylhäällä, -
jossa Kristus on, istuen Jumalan oikealla puolella.
Olkoon mielenne siihen, mikä ylhäällä on, -
älköön siihen, mikä on maan päällä. Sillä te olette kuolleet, -
ja teidän elämänne on kätkettynä Kristuksen kanssa Jumalassa; -
kun Kristus, meidän elämämme, ilmestyy, silloin tekin -
hänen kanssaan ilmestytte kirkkaudessa.” Kunnia Jeesukselle!
Raamattu kertoo, että meidät on pelastettu -
Jeesuksen ylösnousemuksen kautta, ja me olemme kuolleet synnille.
Siksi meidän tulee suunnata kiintymyksemme taivaallisiin asioihin.
Ylentäkäämme mielemme taivaallisiin asioihin.
Tämä tarkoittaa maanpäällistä elämää taivas mielessä.
Miksi? Koska tulee päivä, jona kuolet.
Raamatun mukaan jokainen ihminen tuomitaan kuolemansa jälkeen.
Omistamistamme asioista riippumatta tulee aika lähteä tästä maailmasta.
Kaikki näkemämme ihmiset lähtevät jonakin päivänä, -
mutta lähtö ei ole ongelma. Kuoleminen ei ole ongelma, -
vaan se, lähteekö taivas mielessä.
Se, miten elät elämääsi nyt, päättää tulevasta ikuisuudestasi.
Lopetukseksi, tunne heikkoutesi ja hyväksy ne, -
niin että Jumalan armo täydentää sinun puutteesi.
2. Kor. 12. 8-10: "Tämän tähden olen kolmesti rukoillut Herraa, -
että se erkanisi minusta. Ja hän sanoi minulle: -
'Minun armossani on sinulle kyllin; sillä minun voimani -
tulee täydelliseksi heikkoudessa'.
Sentähden minä mieluimmin kerskaan heikkoudestani, -
että Kristuksen voima asettuisi minuun asumaan.”
Paavali ymmärsi heikkoutensa.
Hän rukoili kolme kertaa, että Jumala poistaisi hänen heikkoutensa, -
mutta se ei ollut Jumalan tahto, -
koska hänen armossaan on meille kyllin. Ja Paavali iloitsi, -
koska hänen puutteensa tuli Jumalan armosta täydelliseksi.
“Sillä kun olen heikko, silloin minä olen väkevä.”
Kunnia Jumalalle. Jeesus on väkevä, Jeesus on väkevä!
Tunne heikkoutesi. Hyväksy, että tarvitset Jeesusta -
joillakin elämäsi osa-alueilla.
Saat menestyä, omistaa kartanoita, mutta tarvitset Jumalaa elämässäsi.
Sinulla voi olla hyvä avioliitto, -
mutta jos Jumala ei ole siunannut avioliittoasi, se liitto menee hukkaan.
Sinulla voi olla rahaa, mutta jos Jumala ei ole siunannut terveydellä, -
ne rahat menevät hukkaan. Siksi meidän pitää myöntää heikkoutemme
ja, että tarvitsemme Jumalaa puutteissamme.
Herrassa pysymisen ja uskon pitämisen hyöty -
on ensimmäisessä lukemassamme Raamatunpaikassa 2. Tim. 4. 6-8 -
“Sillä minut jo uhrataan, ja minun lähtöni aika on jo tullut.
Minä olen hyvän kilvoituksen kilvoitellut, juoksun päättänyt, -
uskon säilyttänyt. Tästedes on minulle talletettuna -
vanhurskauden seppele, jonka Herra, vanhurskas tuomari, -
on antava minulle sinä päivänä, eikä ainoastaan minulle, -
vaan myös kaikille, jotka Hänen ilmestymistään rakastavat.”
Kiitos Jeesus, kiitos Isä.
Herrassa pysymisen ja uskon pitämisen palkinto tulee -
sinä päivänä, jona lähdemme tästä maailmasta, -
saamme vanhurskauden seppeleen. Kun on ylöstempauksen aika, -
saamme vanhurskauden seppeleen Kristuksen tuomioistuimella.
Siten luja usko valmistaa meitä ylöstempaukseen.
Kun Jeesus palaa, hän tulee vain heitä varten, jotka pysyvät Hänessä.
Haluan jättää tämän viestin: Ota Jeesus vastaan, -
koska maailma voi loppua milloin hyvänsä.
Jeesus voi tulla milloin vaan. Raamatun mukaan -
kukaan ihminen ei voi tietää Jeesuksen tulon hetkeä, -
eivät edes enkelit. Mutta Jeesus lupasi palata takaisin ja Hän sanoi, -
että kaikki muu on katoavaista, mutta Hänen Sanansa on ikuista.
Jeesus on tulossa takaisin.
Jos et ole hyväksynyt Jeesusta Vapahtajaksesi, lausu rukous: -
“Herra Jeesus, hyväksyn olevani syntinen -
ja, että tulit maan päälle ja kuolit syntieni tähden.
Uskon pelastustyöhösi ja otan sinut vastaan Vapahtajakseni ja Herrakseni.
Ja aion seurata sinua uskollisesti.”
Jos lausuit nämä sanat ensimmäistä kertaa, Jumala tuli elämääsi -
ja Jeesus on pelastanut sinut! Jumala siunatkoon teitä.
Olen veli Shadreck ja rukoilen teidän kaikkien puolesta, -
jotta ruumiilliset sairautenne parantuisivat.
Rukoilen kaikkien niiden puolesta, joilla on koettelemuksia, -
että Jumala antaa voiman pysyä lujasti uskossa.
Toivotan rauhaa ja rakkautta kaikille, jotka olivat yhteydessä. Kiitos!